Cannock

Cannock on kaupunki Staffordshiren kreivikunnassa läntisessä Keski-Englannissa, Birminghamista pohjoiseen. Se sijaitsee Cannock Chasen nummialueen eteläreunalla ja on samannimisen hallintopiirin keskuspaikka. Cannock muodostaa yhdessä Hednesfordin kaupungin ja ympäröivien kylien kanssa yhtenäisen taajama-alueen, jossa oli vuonna 2011 noin  henkeä. Seudulta louhittiin pitkään hiiltä, mutta kaivostoiminta päättyi 1990-luvulla.

Cannock päätyi vuonna 1189 Lichfieldin piispan alaisuuteen. Kaupungin väkiluku alkoi kasvaa, ja se sai vuonna 1259 oikeuden järjestää viikoittaiset markkinat. Tudorien aikakaudella Henrik VIII:n palveluksessa työskennellyt paroni William Paget onnistui saamaan nummialueet hallintaansa.

Cannock Chasesta alettiin kaivaa hiiltä 1800-luvun puolessavälissä, ja uudet kanava- ja rautatieyhteydet kiihdyttivät kaivostoimintaa entisestään. 1920-luvun huippuvuosina  kaivosmiestä louhi neljä miljoonaa tonnia hiiltä vuodessa, mikä oli enemmän kuin Pohjois-Staffordshiren ja Black Countryn hiilikentillä. Kaivosteollisuus loi edellytyksiä myös muulle teollisuudelle; Cannockin kaupungissa valmistettiin työkalujen teriä. Alueen väkiluku kasvoi nopeasti ja nummille syntyi uusia asutuskeskuksia, kuten Hednesford. Kaivostoiminta jatkui yli sadan vuoden ajan, kunnes seudun viimeinen hiilikaivos suljettiin vuonna 1993.

 Lähteet 

 Aiheesta muualla 

Luokka:Asutut paikat Staffordshiressä
Luokka:Englannin kaupungit